

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.235

(protokols Nr.7, 27.p.)

**Par 2019.gada 25.aprīļa saistošo noteikumu Nr. 6 /2019 “Par pašvaldības neapbūvētas zemes nomu” precizēšanu.**

Priekuļu novada dome izskata Vides aizsardzības un reģionālās attīstības ministrijas (Turpmāk tekstā – ministrija) 29.05.2019.g. atzinumu (Reģ.nr. 1-18/5138) par Priekuļu novada domes saistošajiem noteikumiem Nr. 6/2019 “Par pašvaldības neapbūvētas zemes nomu”.

Izvērtējot domes rīcībā esošo informāciju, konstatēts, ka ministrija rekomendē precizēt saistošajos noteikumos 3.punktu par nomas maksu apmēriem un to piemērošanas gadījumiem.

Izvērtējot domes rīcībā esošo informāciju, un pamatojoties uz likuma "[Par pašvaldībām](https://likumi.lv/ta/id/57255-par-pasvaldibam)" [45.panta](https://likumi.lv/ta/id/57255-par-pasvaldibam#p45) ceturto daļu, ievērojot Vides aizsardzības un reģionālās attīstības ministrijas 2019.gada 29.maija atzinumu Nr. 1-18/5138 par Priekuļu novada domes saistošajiem noteikumiem Nr.6/2019 “Par pašvaldības neapbūvētas zemes nomu”, atklāti balsojot, ar balsīm PAR –13 (Elīna Stapulone, Aivars Tīdemanis, Normunds Kažoks, Arnis Melbārdis, Sarmīte Orehova, Aivars Kalnietis, Māris Baltiņš, Dace Kalniņa, Baiba Karlsberga, Jānis Rocāns, Jānis Mičulis, Juris Sukaruks, Ināra Roce), PRET –nav, ATTURAS –nav, Priekuļu novada dome **nolemj:**

1. Veikt šādus precizējumus 2019.gada 25.aprīļa Priekuļu novada domes saistošajos noteikumos Nr. 6/2019 “Par pašvaldības neapbūvētas zemes nomu”:
   1. Saistošo noteikumu 3.p. izteikt šādā redakcijā:

“ 3. Zemes nomas maksa gadā par vienu nomas objektu tiek noteikta:

3.1 5% apmērā no nomas objekta kadastrālās vērtības gadā nomas objektam, kurš tiek izmantots personisko palīgsaimniecību vajadzībām, atbilstoši likuma “Par zemes reformu Latvijas. Republikas lauku apvidos” 7.pantam un kura platība nepārsniedz 1 ha;

3.2. saskaņā ar neatkarīga vērtētāja izstrādāto zemes nomas pakalpojuma cenrādi, ja tiek iznomāts neapbūvēts zemesgabals līdz 10 ha lauku teritorijā, kas tiek izmantots lauksaimniecībā, mežsaimniecībā vai ūdenssaimniecībā, uz termiņu ne ilgāk par sešiem gadiem, ja Ministru kabineta 19.06.2018.g. noteikumu “Publiskas personas zemes nomas un apbūves tiesības noteikumi” 33.6. apakšpunktā noteiktajā termiņā pieteicies tikai viens pretendents.”

1. Atzinuma sniegšanai saistošos noteikumus un paskaidrojuma rakstu nosūtīt Vides aizsardzības un reģionālās attīstības ministrijai.
2. Atbildīgais par lēmuma izpildi – Administratīvās nodaļas vadītāja L. Prikule.

Pielikumā: Precizētie Saistošie noteikumi Nr.6/2019 “Par pašvaldības neapbūvētas zemes nomu”.

Domes priekšsēdētāja (paraksts) Elīna Stapulone